ท่องเที่ยวลดเหลื่อมล้ำ ผนึก 9 องค์กรสมานฉันท์
โลกใบนี้เปรียบเหมือนหนังสือเล่มหนึ่งและคนที่ไม่เคยเดินทางเลยก็เปรียบเหมือนคนที่อ่านหนังสือเพียงหน้าเดียว @เซนต์ ออกัสติน,การท่องเที่ยวคือปริญญาที่ดีที่สุด และบางทีอาจจะมีราคาถูกที่สุดที่คุณซื้อได้ @ทอม เฟรสตันเราท่องเที่ยว ไม่ใช่เพื่อหนีชีวิต แต่เพื่อให้ชีวิตไม่หนีเราไป @นิรนาม,9 องค์กรจึงผนึกกำลังใช้ ท่องเที่ยว ลดความเหลื่อมล้ำ 3 จังหวัดชายแดนภาคใต้ โดยองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.) ร่วมกับ 8 หน่วยงาน ได้แก่ กระทรวงการท่องเที่ยว และกีฬา, ศูนย์อำนวยการบริหารจังหวัดชายแดนภาคใต้, สำนักงานกองทุนสนับสนุนการวิจัย, สำนักงานกองทุนสนับสนุนการเสริมสร้างสุขภาพ, จังหวัดยะลา, จังหวัดปัตตานี, จังหวัดนราธิวาส และมหาวิทยาลัยราชภัฏสงขลา,โดยนำแผนยุทธศาสตร์ การท่องเที่ยวโดยชุมชนอย่างยั่งยืน (CBT Thailand) มาใช้ พุ่งเป้าพัฒนาชุมชนใน 3 จังหวัดชายแดนภาคใต้ เป้าหมายเพื่อพัฒนาต้นแบบการท่องเที่ยวโดยชุมชนที่สามารถยกระดับความ อยู่ดีมีสุข คนในชุมชนได้ และเพื่อส่งเสริมให้การท่องเที่ยวโดยชุมชนในจังหวัดชายแดนภาคใต้มีคุณภาพเป็นที่ยอมรับในตลาดการท่องเที่ยวคุณภาพทั้งในและต่างประเทศ,ให้เข้าใจตรงกันว่าการท่องเที่ยวโดยชุมชน หรือ CBT แตกต่างจากการท่องเที่ยวเชิงนิเวศ หรือในหลายๆที่เรียกว่าการท่องเที่ยวเชิงอนุรักษ์ ด้วยเน้น ชุมชน เป็นศูนย์กลางในการทำงาน ส่วนท่องเที่ยวเชิงนิเวศเน้นธรรมชาติเป็นศูนย์กลาง ชุมชนเป็นเพียงองค์ประกอบ,โฮมสเตย์ที่พักสัมผัสวิถีวัฒนธรรมชนบทก็มีความแตกต่างจาก CBT คือเน้นบ้านเป็นศูนย์กลาง แต่ CBT ให้ความสำคัญกับการมีส่วนร่วมของชุมชน มีการบริหารจัดการที่ชัดเจนในรูปองค์กรชุมชน,หัวใจสำคัญที่ขาดไม่ได้ก็คือ การท่องเที่ยวที่คำนึงถึงความยั่งยืนของสิ่งแวดล้อมสังคมวัฒนธรรม กำหนดทิศทางโดยชุมชนจัดการโดยชุมชนเพื่อชุมชน และชุมชนมีบทบาทเป็นเจ้าของสิทธิในการจัดการดูแล,เพื่อให้เกิดการเรียนรู้แก่ผู้มาเยือนผ่านองค์ประกอบหลัก 4 ด้าน ได้แก่ ทรัพยากรธรรมชาติและวัฒนธรรม, องค์กรชุมชน, การจัดการ, การเรียนรู้,ประเด็นสำคัญแต่ละชุมชนมีฐานทรัพยากรธรรมชาติที่อุดมสมบูรณ์ มีวีถีพึ่งพาใช้ทรัพยากรอย่างยั่งยืน บวกกับวัฒนธรรมประเพณีที่เป็นเอกลักษณ์เฉพาะถิ่น และเมื่อคนในชุมชนมีระบบสังคมที่เข้าใจกัน มีผู้มีความรู้ ปราชญ์ชุมชนที่มีทักษะในเรื่องต่างๆที่หลากหลาย,ชุมชนรู้สึกเป็นเจ้าของ เข้ามามีส่วนร่วมในกระบวนการพัฒนา ในแง่การจัดการก็มีกฎกติกา กลไกในการทำงานเพื่อจัดการการท่องเที่ยว เชื่อมโยง การท่องเที่ยว กับ การพัฒนาชุมชน โดยรวมได้,เกิดการกระจายผลประโยชน์ที่เป็นธรรมมีกองทุนเอื้อประโยชน์ต่อการพัฒนาเศรษฐกิจ สังคมของชุมชน ผสมผสานความเข้าใจในวิถีชีวิต วัฒนธรรมที่แตกต่างมีระบบจัดการให้เกิดกระบวนการเรียนรู้ระหว่าง ชาวบ้าน กับ ผู้มาเยือน สร้างจิตสำนึกการอนุรักษ์ทรัพยากรธรรมชาติร่วมกันทั้งสองฝ่ายทั้งหมดเหล่านี้คือ CBT,พันเอก ดร.นาฬิกอติภัค แสงสนิท ผู้อำนวยการ อพท. บอกว่า วันนี้เราร่วมทำงานกับ 8 หน่วยงาน ลงนามบันทึกข้อตกลงความร่วมมือพัฒนาการท่องเที่ยวโดยชุมชนต้นแบบในพื้นที่ 3 จังหวัดชายแดนภาคใต้,กำหนดกรอบระยะเวลาดำเนินงานเอาไว้ 3 ปี,จุดเริ่มสำคัญในความร่วมมือครั้งนี้ เนื่องจาก พลเอกฉัตรชัย สาริกัลยะ รองนายกรัฐมนตรี เห็นผลสัมฤทธิ์ของ อพท. จากการนำแผนพัฒนาการท่องเที่ยวให้กับชุมชนในพื้นที่พิเศษแล้วได้ผลเป็นที่น่าพอใจ อาทิ พื้นที่จังหวัดน่าน พื้นที่พิเศษหมู่เกาะช้างและพื้นที่เชื่อมโยง เกาะช้าง เกาะหมาก เกาะกูดและพื้นที่ฝั่งเมืองตราด,สามารถพิสูจน์ได้ว่าการสอนให้ชุมชนใช้กลไกการจัดการการท่องเที่ยวนั้น นอกเหนือจากจะช่วยยกระดับคุณภาพชีวิตและความเป็นอยู่ของชุมชนแล้ว การทำท่องเที่ยวโดยชุมชนยังก่อให้เกิด ความสามัคคีปรองดอง ความสมานฉันท์ และช่วยลดความเหลื่อมล้ำทางสังคมให้กับประชาชนได้อีกด้วย,การจัดการการท่องเที่ยวอย่างยั่งยืน จะต้องผ่านกระบวนการ ร่วมคิด ร่วมวางแผน ร่วมปฏิบัติ เพื่อให้เกิดการร่วมรับผิดชอบ ร่วมรับผลประโยชน์ เพื่อมุ่งเน้นการสร้างการมีส่วนร่วม สร้างการยอมรับลดความขัดแย้งความเหลื่อมล้ำในสังคม ซึ่งจะช่วยยกระดับให้ชุมชนท้องถิ่นในพื้นที่ดังกล่าวมีความมั่นคง มั่งคั่ง ยั่งยืน,ลงลึกในรายละเอียดรูปแบบการทำงาน จะดำเนินงานใน 4 กิจกรรมหลัก คือ กิจกรรมพัฒนาศักยภาพบุคลากรขับเคลื่อนโครงการในพื้นที่ 3 จังหวัดชายแดนภาคใต้ กิจกรรมศึกษาวิเคราะห์ศักยภาพการพัฒนาการท่องเที่ยวอย่างยั่งยืนกิจกรรมพัฒนาชุมชนต้นแบบด้านการท่องเที่ยวโดยชุมชนและกิจกรรมสร้างการรับรู้การท่องเที่ยวโดยชุมชนต้นแบบ,กลุ่มเป้าหมายที่จะนำเข้าร่วมกิจกรรมทั้งสี่คือ ชุมชนท้องถิ่นในจังหวัด ยะลา ปัตตานี นราธิวาสหน่วยงานภาครัฐ ภาคเอกชนด้านการท่องเที่ยว สถาบันการศึกษา นักวิชาการ,อย่างไรก็ตาม ความร่วมมือพัฒนา ชุมชน และ พื้นที่ ในจังหวัดชายแดนภาคใต้โครงการนี้ จะนำไปสู่การ บูรณาการ การมีส่วนร่วม ระหว่างภาคส่วนต่างๆในพื้นที่,เพื่อสนับสนุนการพัฒนาชุมชนต้นแบบด้านการท่องเที่ยวโดยชุมชน ยกระดับการท่องเที่ยวโดยชุมชนอย่างเป็นระบบสอดรับกับนโยบายและแผนยุทธศาสตร์การท่องเที่ยวโดยชุมชน (CBT Thailand),พร้อมๆกับกลไกสำคัญคือการช่วยพัฒนาบุคลากรภาคส่วนต่างๆ ให้สามารถบริหารจัดการทรัพยากรการท่องเที่ยวในพื้นที่ได้อย่างเป็นระบบ เพื่อให้เกิดความยั่งยืนและเป็นประโยชน์ต่อชุมชนท้องถิ่น,สนับสนุนให้เกิดการเชื่อมโยง ชุมชนท้องถิ่น สู่ ตลาดการท่องเที่ยว ทั้งในและต่างประเทศเป็นที่รู้จักยอมรับของกลุ่มนักท่องเที่ยวที่สนใจการท่องเที่ยวโดยชุมชนประเทศไทย,พันเอก ดร.นาฬิกอติภัค ย้ำว่า หัวใจสำคัญคือ ทุกภาคส่วนจะช่วยกันถอดบทเรียนติดตามประเมินผลการพัฒนาชุมชนต้นแบบด้านการท่องเที่ยวโดยชุมชน จัดทำเผยแพร่องค์ความรู้ที่เกิดขึ้นจากกระบวนการพัฒนา เพื่อประโยชน์ในการขยายผลการพัฒนาไปสู่ชุมชนอื่นๆ,พร้อมกันนี้ยังจะสนับสนุนภารกิจที่เกี่ยวข้องกับการพัฒนาการท่องเที่ยวโดยชุมชนต้นแบบให้สามารถบรรลุผลสำเร็จตามเป้าหมายที่กำหนดไว้ในระยะ 3 ปีของการดำเนินงาน,ตลอด 15 ปีของการดำเนินงาน ชุมชนต้นแบบ ที่ อพท.เข้าไปพัฒนามีรายได้เสริมจากการท่องเที่ยวโตถึง 38.5% ระดับความอยู่ดีมีสุขของชุมชนสูงถึง 86.36% ในขณะที่นักท่องเที่ยวที่เดินทางมาสัมผัสชุมชนมีความสุขมาก 79.17%,น่าสนใจว่า มูลค่าเศรษฐศาสตร์ ของทรัพยากรการท่องเที่ยวที่พัฒนาขึ้นมีมูลค่าสูงแตะ 4.4939 ล้านล้านบาทเลยทีเดียว,ตอกย้ำ การท่องเที่ยวเป็นเครื่องมือในการสร้างความสุข สร้างความเป็นธรรม และลดความเหลื่อมล้ำได้อย่างเป็นรูปธรรม อีกหนึ่ง ความหวังเพิ่ม ดัชนีความสุข ซึ่งเป็น กำไร ที่ยิ่งใหญ่กว่าตัวเงินให้กับทุกชุมชนได้ทั่วฟ้าเมืองไทย.
9 องค์กรจึงผนึกกำลังใช้ ท่องเที่ยว ลดความเหลื่อมล้ำ 3 จังหวัดชายแดนภาคใต้ โดยองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.)
สกู๊ปหน้า1,การท่องเที่ยว,ชายแดนภาคใต้,โฮมสเตย์,ชุมชน